**FIȘA MĂSURII M05**

**Denumirea măsurii:** Diversificarea activităților non-agricole în mediu rural

**CODUL Măsurii:** M05 / 6A

**Tipul măsurii: X INVESTIȚII**

 SERVICII

 SPRIJIN FORFETAR

**1. Descrierea generală a măsurii, inclusiv a logicii de intervenție a acesteia și a contribuției la prioritățile strategiei, la domeniile de intervenție, la obiectivele transversale și a complementarității cu alte măsuri din SDL**

Majoritatea firmelor din teritoriu GAL SIRET-MOLDOVA au ca obiect principal de activitate comerțul cu amănuntul, construcții ale clădirilor rezidențiale și nerezidențiale, cu câteva excepții, unele societăți prestând și servicii în domeniul agricol, procesării băuturilor alcoolice, consultanță pentru afaceri și management și producției de mobilă. Astfel, comerțul ocupă primul loc cu un număr de 97 de entități (53,30%) din totalul de 182 de societăți existente, urmat de industria prelucrătoare cu un număr de 19 societăți, care desfășoară activități de fabricare produse de patiserie și de morărit, a produselor lactate și a brânzeturilor. Prin strategia teritoriului se urmărește încurajarea realizării de investiții şi dezvoltarea economiei din sectorul non-agricol pentru a reduce dependența de activitățile agricole.

Microîntreprinderile și întreprinderile mici din teritoriul GAL, prin natura lor, funcționează doar la nivel local și își desfășoară activitățile la scară mică, fiind conectate îndeosebi la piețele locale și într-n grad mai mic la cele regionale.

Necesitatea finațării segmentului microîntreprinderilor non-agricole și întreprinderilor mici din teritoriul GAL-ului are la bază considerentul general cunoscut că pe de o parte acestea sunt „motorul dezvoltării oricărei economii” iar pe de altă parte, în particular pe teritoriul nostru, investițiile sunt absolut necesare pentru a face față cu succes perioadei curente și de a beneficia de potențialul de dezvoltare pe termen lung. Acestea sunt o sursă importantă de locuri de muncă, contribuie la dezvoltarea spiritului antreprenorial și inovativ la nivelul întregii regiuni, având astfel un rol crucial în creșterea competitivității și a gradului de ocupare a forței de muncă.

 Dezvoltarea micro-întreprinderilor și a întreprinderilor mici este recunoscută ca fiind sursa cea mai semnificativă de creare de locuri de munca /obținere de venituri în spațiul rural, atât pentru economiile deja dezvoltate cat și pentru cele în curs de dezvoltare.

**Obiectiv de dezvoltare rurală iii):** Obținerea unei dezvoltări teritoriale echilibrate a economiilor și comunităților rurale, inclusiv crearea și menținerea de locuri de muncă

**Obiective specifice ale măsurii M05:**

* Crearea și menținerea locurilor de muncă în spațiul rural ;
* Creșterea numărului microîntreprinderilor care își diversifică activitatea.
* Diversificarea serviciilor către populație.

**Măsura contribuie la prioritatea P6:** „Promovarea incluziunii sociale, a reducerii sărăciei și a dezvoltării economice în zonele rurale”

**Măsura corespunde obiectivelor art. 19 din Reg. (UE) nr. 1305/2013**

**Măsura contribuie la Domeniul de intervenție 6A)** Facilitarea diversificării, a înființării și a dezvoltării de întreprinderi mici, precum și crearea de locuri de muncă

**Măsura contribuie la obiectivele transversale ale Reg. (UE) nr. 1305/2013:** mediu, climă și inovare

Complementaritatea cu alte măsuri din SDL: -

**Sinergia cu alte măsuri din SDL:** M04, M06, M07, M08 (DI 6A,6B)

**2. Valoarea adăugată a măsurii**

Având în vedere dezvoltarea lentă a micro-întreprinderilor, a întreprinderilor mici şi nivelul redus al veniturilor obținute din activități non-agricole, se impune necesitatea creării de posibilități de dezvoltare a acestora, care să revitalizeze economia rurală prin crearea de locuri de muncă pentru populație, în sectorul non-agricol şi creșterea veniturilor acestora.

Sprijinul vizat prin această măsură se adresează micro-întreprinderilor existente și întreprinderile mici, care doresc să-și dezvolte activitatea pe care o desfășoară sau să inițieze una nouă. Finanțarea proiectelor prin măsura propusă va urmări să ofere cât mai multor beneficiari posibilitatea de a se dezvolta economic, iar în subsidiar, se va aduce contribuție dezvoltării economice locale și, pe termen lung, eliminarea teritoriului din categoria zonelor sărace, impactul fiind unul general și esențial.

IMM-urile din România creează 44% din valoarea adăugată brută la nivelul economiei, nivel inferior celui din Uniunea Europeană, de 59%, deşi acestea au o pondere similară în numărul total de companii, de 99,6% pe plan local şi 99,8% în UE, potrivit unui studiu realizat de EY România. Studiul mai arată că antreprenorul român este, în general, bărbat cu vârstă între 40 şi 49 de ani, din mediul urban, activ în sectoarele de comerţ, construcţii şi transporturi. Urmărind aceste aspecte, pentru GAL, o atenție deosebită se va acorda femeilor, dat fiind faptul că datele statistice arată că acestea dezvoltă afaceri într-un număr mult mai redus decât bărbații.

În cadrul acestei măsuri criteriile de selecție vor asigura dezvoltarea echilibrată a micro-întreprinderilor și întreprinderilor mici din teritoriul GAL SIRET MOLDOVA, ponderea criteriilor de selecție realizându-se în funcție de SDL și analiza SWOT.

Așadar, prin alocarea finaciară în cadrul măsurii, micro-întreprinderile și întreprinderile mici vor avea posibilitatea, prin investițiile pe care le vor realiza să contribuie la creșterea economiei locale și implicit la celei regionale/naționale.

**3. Trimiteri la alte acte legislative**

Legislație UE

Recomandarea 2003/361/CE din 6 mai 2003 privind definirea micro-întreprinderilor şi a întreprinderilor mici şi mijlocii.

R (UE) nr. 1407/2013 privind aplicarea art. 107 și 108 din Tratatul privind funcționarea Uniunii Europene referitor la ajutoarele de minimis

Comunicarea Comisiei nr. 2008/C155/02 cu privire la aplicarea art. 87 și 88 din Tratatul CE privind ajutoarele de stat sub formă de garanții;

Comunicarea Comisiei nr. 2008/C14/02 cu privire la revizuirea metodei de stabilire a ratelor de referință și de actualizare.

Linii directoare comunitare privind ajutorul de stat pentru salvarea și restructurarea întreprinderilor aflate în dificultate

Legislație Națională

Ordonanță de urgență nr. 44/2008 privind desfășurarea activităților economice de către persoanele fizice autorizate, întreprinderile individuale și întreprinderile familiale cu modificările și completările ulterioare.

Ordonanța de Urgență nr. 142/2008 privind aprobarea Planului de amenajare a teritoriului național.

**4. Beneficiari direcți/indirecți (grup țintă)**

* **micro-întreprinderi și întreprinderi non-agricole mici existente din spațiul rural;**
* fermieri sau membrii unor gospodării agricole care își diversifică activitatea de bază agricolă prin dezvoltarea unei activități non-agricole în zona rurală în cadrul întreprinderii deja existente

**5. Tip de sprijin**

* Rambursarea costurilor eligibile suportate și plătite efectiv
* Plăți în avans, cu condiția constituirii unei garanții bancare corespunzătoare procentului de 100% din valoarea avansului, în conformitate cu art. 45 (4) și art. 63 ale R (UE) nr. 1305/2013

**6. Tipuri de acțiuni eligibile și neeligibile**

**Costuri eligibile:**

• Construcţia, extinderea și/sau modernizarea și dotarea clădirilor;

• Achiziţionarea și costurile de instalare, inclusiv în leasing de utilaje, instalaţii și echipamente noi;

• Investiții intangibile: achiziționarea sau dezvoltarea de software și achiziționarea de brevete, licențe, drepturi de autor, mărci.

**Costuri neeligibile:**

* Cheltuieli specifice de înființare și funcționare a întreprinderilor (obținerea avizelor de funcționare, taxe de autorizare, salarii angajați, costuri administrative, etc.)
* Prestarea de servicii agricole;
* Producția de electricitate din biomasă ca și activitate economică.

Procesarea și comercializarea produselor prevăzute în Anexa 1 din Tratat;

**7. Condiții de eligibilitate**

* Solicitantul trebuie să se încadreze în categoria beneficiarilor eligibili;
* Investiția trebuie să se încadreze în ~~cel puțin unul din tipurile de activități sprijinite prin sub-măsură;~~ categoria investițiilor non-agricole prevăzute prin măsură, în conformitate cu prevederile Reg. (UE) nr. 1305/2013
* Solicitantul trebuie să demonstreze capacitatea de a asigura cofinanțarea investiției;
* Viabilitatea economică a investiției trebuie să fie demonstrată pe baza prezentării unei documentații tehnico-economice;
* Întreprinderea nu trebuie să fie în dificultate în conformitate cu Liniile directoare privind ajutorul de stat pentru salvarea şi restructurarea întreprinderilor în dificultate;
* Investiția va fi precedată de o evaluare a impactului preconizat asupra mediului și dacă aceasta poate avea efecte negative asupra mediului, în conformitate cu legislația în vigoare .
* Investiția și activitatea trebuie să se realizeze în teritoriul GAL SIRET MOLDOVA, dar comercializarea producției poate fi realizată și în afara teritoriului GAL
* Investiția trebuie să fie în corelare cu strategia de dezvoltare locală a teritoriului SIRET MOLDOVA;

**8. Criterii de selecție**

* Proiectele care prin activitatea propusă creează mai mult de un loc de muncă;
* Proiecte care includ acțiuni de protecție a mediului și folosire a resurselor regenerabile;
* Proiectele care promovează activități meșteșugărești, de artizanat;
* Proiecte derulate de tineri cu vârsta până în 40 de ani la data depunerii proiectelor;
* Proiecte derulate de femei;

**9. Sume (aplicabile) și rata sprijinului**

Sprijin public nerambursabil va respecta prevederile R 1407/2013 cu privire la sprijinul de minimis și nu va depăși **200.000 de euro/beneficiar** pe 3 ani fiscali.

Intensitatea sprijinului public nerambursabil este de 70%.

Intensitatea sprijinului public nerambursabil poate fi de 90%, în următoarele cazuri:

• pentru solicitanții care desfășoară activități de producție, servicii medicale, sanitar-veterinare și agroturism;

• pentru fermierii care își diversifică activitatea de bază agricolă prin dezvoltarea unor activități non-agricole.

**10. Indicatori de monitorizare**

* Numărul de locuri de muncă create;
* Număr total de întreprinderi sprijinite.